section_heading: Zemljopis
paragraph_text: Najviša točka općine je vrh planine Rumije, na nadmorskoj visini od 1593 m. Tu su još planina Lisinj i uz more brdo Volujica, a zapadnije od Bara je planina Sutorman. Plaža Crvena stijena je atraktivnog izgleda, ali je zbog svoje nepristupačnosti slabije posjećena i manje poznata. Barska općina ima 83 naselja i oko 50.000 stanovnika. Podijeljena je u dvanaest mjesnih zajednica. Bar je poznat po multietničnosti. Njegovo bogatstvo čini 25 nacionalnosti koje naseljavaju ovaj prostor. Bar ima prosječno 270 sunčanih dana tijekom godine i spada među najsunčanija mjesta južne Europe. Klimu obilježavaju duga i topla ljeta, a srednja godišnja temperatura iznosi 15,5&nbsp;°C, u srpnju 23&nbsp;°C, a siječnju 10&nbsp;°C.